
Tal Votcent a Gurize, 
un dizionari in vot lenghis 











BILIE T 


( l jârs letôrs, 
cun chest mês il nestri mensîl 


nol è plui in blanc e neri. 

_Il sburt par fâ cheste inovazion 
nus è vignût di une gnove 
iniziative: in gracie dal jutori de 
Provincie di Udin e in colaborazion 
cun Terra dei Patriarchi, pe 
viertidure de stagjon turistiche 
estive e par dut l'an, albiercs e 
agriturisims de provincie a 
ricevaran il nestri gjornâl di fâ 
viodi ai lôr ospits. 

_I abonts a varan il mensîl intune 
version normâl, ma un trop di 
copiis a laran ator in gracie di 
cheste iniziative cun tune prime 
pagine divierse, che e à un messag 
di “benvignùts in Friùl” ai turiscj 
forescj par inglês, todesc e francês, 
e une descrizion di ce che e je 
cheste riviste scrite intune lenghe 


hai: ce tramai 





particolâr. 

_Une lenghe che e je 
un biliet di visite 

dal nestri teritori, 
parcè che e conte di 
un Paîs cun tradizions 
particolàrs che e 
vegnin de union des 
trê grandis culturis 
de Europe: latine, 
slave e gjermaniche. 
Nô o sin un cjanton unic dal 
Continent Vieri. 

O cjapi la ocasion de presentazion 
di cheste iniziative par marcâ che 
lei la Patrie al è un biliet di visite 
ancje par cui che le lei. Il nestri 
letòr al è: 

_Un che nol mole: prin di 

dut parcè che, no vint grande 
distribuzion, il gjornàl al à 

vùt di cirîlu. E al è un impegn 


pe lenghe furlane! 


Un dirit che al somee utopie 








PATRIE DAL FRIÙL», 


ancje chel di lei par 
furlan: a scuele 
nol ven ancjemò 
insegnàt come che 
al coventarès e o sin 
analfabetis in te nestre 
lenghe. 
_Nol è conformist: 
interessàsi al propri 
teritori “pensant furlan” 
(no dome “par furlan”) tal 
mont di vué, che nus volares fats 
cul stampin, nol è par nuie scontàt. 
_Alè brauròs pardabon de sò 
lenghe e de sò culture: un cont 
al è un che ogni tant al bute li 
un “mandi” o un “fuarce Friùl” te 
ostarie, un altri cont al è cjapàsi su 
e fà l’abonament. 
_I ten a lis lidrîs ma ancje al futùr: 
vie pes nestris pagjinis o contìn 
di une lenghe che si inzorne tal 


Rai par furlan al fàs rime cun travai, 
ma ancje cun tramai. E l'inseriment 
de programazion in marilenghe te 
suaze de convenzion che e indrece il 
servizi public radiotelevisîf e je sedi 
un part dificil che un argagn plen di 
complicazions. 


COLPE DI CHEI ALTRIS, MA 
ANCJE COLPE DI NOALTRIS: 
parcè che se e je vere che intun prin 
timp dome todescs, slovens, francés 
e ladins a vevin vude atenzion di 
bande dal Parlament, i sarts a son 
stàts bogns di pontà i pîts, e invezit 
la rapresentance politiche furlane e 
à durmît. I sarts cussì a son sigùrs 
di vê une programazion dedicade, 
invezit i furlans a son tal dubi. 

A dî la veretàt, il leghist Mario 
Pittoni, za membri de Comission 

di Vigjilance Rai cuant che al 

jere in Sent, ai prins di Mai al à 
anunziàt che il furlan al sarès stàt 
inserît intal oblic di programazion 
decretàt dal art. 3, comma 1, lett. g 


de convenzion pai prossims 10 agns. 


Pittoni, che si segnale tant che il 
pari de norme che tal 2013 (sot la 
presidence Tarantola) e à puartàt 90 
oris di furlan in Rai, al dîs che «Il 
Consei dai ministris al à inzornàt il 





DI VISITE DAI FURLANS 


e© Dree Venier 


timp e che e ven doprade in ogni 
cjamp de vite: de economie ae 
musiche, ae presince sui social 
media (la nestre pagine Facebook 
e à passe 16.000 di lôr che le 
seguissin). 

_Alè pazient: nô o spedìn il 
gjornàl ai prins dal més, ma cun 
lis Puestis Talianis al rive une dì 
la, e vot dîs dopo tal paîs dongje. 
Bon, pazience (apont), tant la 
cjarte no scjàt e nancje lis ideis. 
_Par strucà dut intun concet, 

in sumis al è un sostignidòr de 
identitàt furlane. Cuant che un 
al à in man chest sfuei, o savés 
che al è dut chest: un dai nestris. 
A ducj nô, duncje, ancjemò une 
volte buine leture cul auguri che 
il trop di letòrs brauròs di chest 
“biliet di visite” si slargji simpri 


di plui. E 


test che al à mandàt tant che parè 
ae comission di Vigjilance». 

Chest al varès di jessi l'at che al 
segne lis diretivis rispiet al acuardi 
che la Rai e stipularà tai prossims 
mês cul Dipartiment Informazion 

e Editorie de Presidence dal Consei 
une volte rinovade la concession. 
Ma di Rome no je vignude nissune 
conferme, ancje parcè che cumò 

la Comission e à altris fastidis: 

lis dimissions dal diretòr gjeneràl 
Campo Dall'Orto a àn distaponàt 
un vàs di Pandore dulà che il furlan 
al è consideràt l'ultin dai problemis. 
Tocjarà duncje spietà ancjemò, 

par vê siguràt un dirit che al varès 
di jessi scontàt e invezit al somee 
simpri plui utopie. 


AL TORNE DI ATUALITAT CE 
CHE AL À DIT IL PRESIDENT DE 
ASSEMBLEE DE COMUNITÀT 
LENGHISTICHE DIEGO 
NAVARRIA cuant che a Març il 
furlan al jere stàt taiàt fûr dai oblics 
de Convenzion: «No podìn jessi 
come vâs di cret jenfri vàs di fier. I 
nestris rapresentants a àn di fà sinti 
la vòs dai furlans». 

Se no, la Rai no fasarà mai sintî la 


vôs dal furlan... E 





A Triest 
si frein 
de unitàt 
regjonal 


> Che il cùr de politiche taliane 
al bati fuart par Triest lu savìn di 
simpri. 


°° Dute la retoriche nazionali- 
ste, l'iredentisim difondùta plenis 
mans intai libris di test, la canoni- 
zazion de citât elete a martare e di 
consecuence degne di jessi judade, 
supuartade ancje in maniere eco- 
nomiche in ogni ocasion di plui o 
mancul un secul, e rapresente une 
des carateristichis italichis. 


> Mai però tant che intal ultin 
periodi si è podùt assisti ae esalta- 
zion dal so rùl in tiermins globài: 
no esist manifestazion interna- 
zionàl là che nol vegni proponude 
tant che sede. Il puart al somee 
che al sedi deventàt “vitàl” pai de- 
stins de nazion. Il stes Gentiloni 
lu à afermàt dilunc de sô visite in 
Cine, descrivintlu tant che ter- 
minàl naturàl de Vie de sede dal 
tierc mileni. 


$k E jù milions di euros pal cjàf 
lûc, invistiments che no àn para- 
gons in altris situazions. 

Ma atenzion: nol sarès nuie di 
mâl, anzit al sarès positîf se a ri- 
sultà beneficiade di cheste mane 


dal cîl e fos dute la Regjon. 


k Cuntun pòc di oportunisim 
san, che une fuarce politiche che 
si riclami al autonomisim e scuen, 
par fuarce, fà i conts, o podaressin 
fintremai indalegràsi. 

O pensaressin di trops vantass di 
chest gjenar di disvilup che a po- 
daressin gjoldi lis nestris industri- 
is, trops sbocs competitîfs che si 
vierzaressin pai nestris cumierçs. 

& (di pagj. 1) 
A Triest si frein 
de unitàt regjonal 


Xx Tancj condizionài che a de- 
ventin ponts interogatîfs seris su 
lis efetivis risultancis positivis pal 
Friùl. 

La concentrazion dal podè eco- 
nomic e politic intune situazion 
no à mai puartàt al disvilup gje- 
neràl dal teritori, al sucét invezit 
il contrari. 

Par sò nature, un centri di chest 
gjenar al è simil a une mantide 
che, par mantignîsi in vite, e à di 
supà energjiis, intun procès di au- 
toriproduzion. 


X Ancje la ipotesi di citàt me- 
tropolitane, sostignude di dute la 
classe politiche triestine, e va inte 
stesse direzion. O scugnaressin 
forsit ancje nò riconsiderà la poie 
dade a une ipotesi simile. Nô le 
viodìn tant che che une division 
logjiche e razionàl dai interès 
regjonài, in rive al golf le pensin 
tant che la struture istituzionàl in 
stàt di sostignî progjets a vantag 
esclusîf di chê realtàt specifiche. 


it: Il câs des vuardiis urbanis che 
a àn refudat il simbul de “acuile 
dal Friùl” tant che carateristiche 
de monture regjonàl de Polizie 
Local, par cjapànt il puest cu la 
alabarde, al podarès fà ridi pe 
ignorance dimostrade inte defi- 
nizion dal ornament (la acuile e 
jere chê regjonàl, ben diferente di 
ché furlane), ma al è preocupant 
invezit pe paronance che e ven re- 
fudade la idee di fà part de stesse 
Regjon, di sotstà a regulis compa- 


gnis par ducj. 


>k* In barbe a cui che ancjemò al 
fevele di “Fvj” cence tratut: chel, di 


fat, lu metin za i triestins. E 


9 PAR MIL 


Ancje chest an, cu la declarazion 
dai redits tu puedis dài une man a 
La Patrie dal Fridl, il mensîl 


dut in lenghe furlane dal 1946. 


Nol coste nuie, baste meti il numar 


01299830305 


te casele juste: 

SOSTEGNO DEL VOLONTARIATO E DELLE ALTRE 
ORGANIZZAZIONI NON LUCRATIVE 
DI UTILITÀ SOCIALE, DELLE ASSOCIAZIONI 
DI PROMOZIONE SOCIALE E DELLE ASSOCIAZIONI 
E FONDAZIONI RICONOSCIUTE CHE OPERANO 
NEI SETTORI DI CUI ALL’ART. 10, C. 1, LETT. A9, 
DEL D.LGS. N. 460 DEL 1997 


e firma la destinazion dal 5 par mil 

Mandi Leo 





Nus à lassats il poete de Cjargne 


i 

ZANIER INTUNE FOTO DI A. RUCHAT 


Leonardo Zanier al è stât tantis 
robis. Prin di dut un poete, un 
scritôr, un inteletuâl, un om 

fuart, une anime rare. Cjargnel, 
sindicalist, lavoradôr, educadôr, 
impegnât a esprimi la avualance tra 
i diviers, in particolâr dai migrants, 
che oltri a puartà su pe schene la 
cjame de lontanance, îr come vuê, a 
son costrets a sintî dentri ancje dut 
il pés de no acetazion, dal prejudizi, 
dal suspiet. Mai tant atuàl. «Quanti 
Ulisse ci saranno e ci sono stati 

nel mondo?», al à scrit intun libri 
di prose e poesie dal titul A//ora vi 
diciamo / alla nazione. Lui al è stàt 
di sigûr un di lôr: emigrant e om di 
inzen multiformi. 


NASSÙT INTAL 1935 A 
MARANZANIS, un biel paisut dal 
comun di Comelians in Cjargne, 
al à dovàt biel zovin e ben adore 


emigrà, come il nono e come il pari. 


Tal 1954 al fâs un an in Maroc e 
daspò al torne a Comelians e al 
invie une scuele, cence cualifichis, a 
dome vincj agns. Al ven cjalàt mâl 
de bande di plui di cualchidun e 
duncje si conving di tornà a partî. 
Cheste volte in Svuizare, indulà 
che al passe vincj agns, imparant 

il todesc e insegnant ai emigràts, 
tacant la sò grande esperience 
maduride intal mont de formazion, 
dal sindicàt e dal svilup locàl, 
fondant e jessint president ancje de 
Colonie libare taliane in Svuizare. 


DI CHÉ ESPERIENCE 
MIGRANTE AL DISARÀ: «E je 
une vergogne non volè il stranîr, 
però dopo dopràlu pal lavòr a neri. 
In Svuizare i mecanisim di control 
pe gjestion dal fenomen a jerin 
cetant plui razionài». Par continuà: 
«O soi content di viodi vuê, a pet di 
une volte, la presince intal sindicât 
di imigràts, dal Kosovo, de Afriche. 
A àn svilupàt un fuart sintiment 

di apartignince, a son preparàts. Il 

sindicat al reste un lùc privilegjiàt 
di incuintri tra cui che al rive e cui 
che al ospite». 


AL È IN CHEST CLIME CHE AL 
BUTE FÙR LA SÒ PRIME OPARE 
POETICHE Libers... di scugni lå, 
jessude tal 1964 de bande dal 
editòr Del Bianco di Udin e daspò 
tradusude in diviersis lenghis, come 
il todesc, il francês, l’arap. Un libri 
che al à vàt cetantis riedizions e tra 
lis plui preziosis ché pe Garzanti, 


volude di Tullio De Mauro. 


TORNAT IN ITALIE TAL 1975, al 
à lavoràt a Rome inte Ecap CGIL, 
ent di formazion professional, 
metude impins di lui e di altris 
inteletuài. Al è stàt inmò sore 
responsabil pe Union Europeane 
di progjets di svilup locàl cuintri 

la esclusion e la puaretàt. Plen di 
fantasie, al è lui che al à ideàt tra 
l’altri l’albierc difondùt in Italie. 


AL À SIMPRI SCRIT E 
CJACARAT DAI PLUI VARIS 
ARGOMENTS, cence pòre e cun 
grande scletece, cence mai metisi 
disore di chei altris, pluitost dongje, 
o disot. La sò produzion poetiche 

e conte vot libris, plui altris sacs 

e scrits in prose, cence contà ducj 
chei che a àn metàt in musiche lis 
sôs poesiis. La sò lenghe, intal scrit 
e intal oràl, e je la variant cjargnele 
di Maranzanis. Lui, cuintri ogni 
normalizazion, standardizazion 

di sorte, nol à mai volût doprà il 
furlan omologàt, savint jessi tal stes 
timp tra i scritòrs furlans plui lets e 
tradusùts in vite. 


I ULTINS AGNS DE SÒ VITE 
ju à passàts tra Maranzanis e 

la Svuizare. Da timp malàt, si è 
distudàt propit in Svuizare, tal 
ospedal di Riva San Vitale, ai 29 
di Avrîl di chest an, prossim ai 
otantedoi agns. Il 





Dos poesiis di Leo 


Di bessòi 

vué par pòcs gràts in Cjargna 
la uva no madura 

se l'ozono spessa cuvierta 
cha nus invuluca 

si dissipa e si fora 

par via di lontans vulcans 
e di cjamins e motòrs 

a Udin o Berlin: 

cressarà su la cjera 

il cjàlt four di misura! 
duncja: plui deserts 

e tumòrs tal mont 

e in Cjargna 

uva madura! 


Libers... 

cuant ch'i vevi il fusil 
1 vevi nemis 

ma lu vevi tolet 

par dopo cambiàlu 

cu la cjaca 

par no Jessi obledt 

a trai 

su chei cha mi samein 
no si podeva spietà 
nits 

in ché volta i sbaravi 
e 1 speravi 

e i podevi pred 

ma no vevi bisugna 

i fevelavin di dopo 

i volevin judà i oms 
a jessi oms 

e no caricaturas di oms 
e jessi fradis 

a vole il ben 

e i crodevin tal ben 

lu volevin 


parcè che una femina 
bessola 

e i fis cença pari 

e nô cença afiets 

e cença lavôr 

e cença sperança 

nol è ben 


Pacifist 
e agressif, 
vert e ros 





sie | [N 
STALIS A MARANZANIS 
Al veve un alc di resistenziàl e, par 
une tiere dulà che resisti, resisti e 
resisti, al è un mantra che al dure 
da desenis di agns, al colpive. E 
cemùt che al colpive. Un titul di 
bestseller: Brigate del fieno. Pacifist 
e agressîf, vert e ros. Zovins che a 
“ocupavin’ la mont in chei dibatàts 
agns Setante. 


CHESTIS A SON STADIS CHÉS 
“BRIGADIS”, nuie a ce viodi cun 
altris storiis dramatichis. E jere la 
societàt che si ricjapave il teritori, 
cence storytelling, cence narazions 
di sorte. Seà, netà i pràts, fermà 

il bosc. A son rivàts i zovins, e in 
Cjargne a àn sperimentàt forsit 
ancje cualchi cal, oltri che, come 
che si diseve une volte, un lavòr 
coletîf che al jere lavòr pardabon. 
Ancje il Corriere della Sera al veve 
scrit di chest. In ché volte, al jere 
come là su Al Jazeera in dì di vué. 
Ancje li e jere la sò impronte. 


DI LEO ZANIER AL SARÈS 
BIEL DISCUVIERZI CHESTE 
CAPACITAT ADESIVE TAI 
CONFRONTS DES REALTATS 

DI CJARGNE. Il fen, “las cjasas 
sieradas” — come che al diseve —, 

la int e lis sôs storiis. L'albierc 
difondùt. Une altre alcade di inzen. 
Un viag jal ai scrit: “E je stade 
propit une algade di inzen”. “Parcè, 
chés altris no?”, mi veve rispuindàùt. 
Il grup di zovins, ognidun pe sò 
strade vué, che al à savàt metisi 
dongje ator di un progjet: viodi 
cemùt che si fâs, imparà, ricreà. Il 
turisim, cemôût si fasial? E vie a San 


Viglio di Marebbe. 


CAPÎ CE CHE E JE LA 
OSPITALITAT, LEI, STUDIA. Ben 
al di là dai bastons fra lis ruedis 

che il podé di ché volte i à regalàt. 
Lu ai cjatàt tal Setembar passât. 
Maranzanis. Int che e vignive, che e 
puartave une butilie. E saludave. Si 
complimentave. Leo al scoltave plui 
che altri. Une, dòs domandis. «Une 
interviste su pe Cjargne? ». «Une 
interviste-libri su pe Cjargne». 

«Tu che tu contis cheste Cjargne 

di vué». Magari. «Cumò o torni a 

là in Svuizare». «Tornaràstu? ». «A 
Nadal, forsit». Forsit. 

E je stade une scosse chê di Leo, 
une vitalitàt lungje un venteni, al di 
là de sò straordenarie capacitàt di 
usà lis lenghis par contà. Rivarino a 
cjatà ancjetante energjie? I 

Giuseppe Morandini 





cnuf president 





de Fondazione Friuli 


eo Antonella Lanfrit 





IL PALAC DE FONDAZION A UDIN 


I è tocjàt di di rapresentà la 
Fondazione Friuli pe prime volte 
tant che president ae Scuele superiòr 
de Universitàt di Udin, cuant che 
sul finî dal mês di Mai e à viert 

lis puartis dal sflandoròs palag di 
Toppo Wasserman par fà cognossi 
cheste realtàt di alte formazion ai 
fantats che a decidin di studià te 
Universitàt dal Friùl. 

Un inviament di presidence dal 
ent che lu à elet tal 25esim de 
fondazion, ai 15 di Mai, forsit 

no casuîl, tant che Giuseppe 
Morandini — bielzà president des 
Pmi in Confindustrie nazional 

e dal 2010 fintremai ai prins di 
Mai di chest an president de Casse 
dal sparagn Fvg — al à dit: «Us 
siguri che cheste jentrade no le 
dismentearai. Al è come che mi 
disès: sta atent, che tu âs simpri 

ce imparà». Cun di fat, ae “Supe”, 
come che le clamin i universitaris 
che a àn rivàt a superà il seletîf 
concors par jentrà (20 puescj ad 
an cun concorints di dute Italie), 

a pontin chei che a àn capît che, 
come che al à dit Morandini «nol 
baste plui jessi bràfs, tocje jessi i 
miòr, I unics. Cussì i tocje ancje aes 
aziendis — al à zontàt -: par jessi 
competitîfs vuê tocje jessi unics tai 
prodots e te cualitàt, e par zonte 
jessi svelt e savê lavorà dutune in 
aziende». 

Par chest, ai zovins che a jerin 
rivàts a scoltà al à marcàt: «Se o 
decidés di provà a jentrà chenti, o 
fasés une sielte coragjose, ma che te 
vite e paie». 


UNE PRESINCE NO A CAS 

CHÉ DAL PRESIDENT DE 
FONDAZIONE FRIULI IN 
CHESTE REALTAT, par vie che 
come che al à ricuardàt Morandini, 


«la 's' di scuele tal alfabet e je in 17e 


posizion”. Invezit, tai impegns e tai 
invistiments de Fondazion “e je ai 
prins puescj”, al à dit lassant intindi 
di volé continuà, une idee dal so 
predecessòr, Lionello D'Agostini, 
che “tant si è dat da fà par che 

la zoventàùt e vedi in Friùl i miòr 


imprescj par fàsi il so doman» 

Ai 15 di Mai, l'orghin di 
indrecament de Fondazione 

Friuli — componùt di 24 di lôr, 
espression di plusòrs ents e sociis 
dai teritoris de provincie di Udin e 
di Pordenon — e à elet il gnùf consei 
di aministrazion de Fondazion 
che, subit daspò, al à individuàt 

in Morandini il so president, 
figure gnove dopo i doi mandàts 

di D'Agostini. Ancje il Consei 

al è scuasit dal dut gnùf, fale pal 

so vice president, il pordenonés 
Gianfranco Favaro. Tra lui e 
Morandini, sul finî dal més di Avrîl 
e je stade une contese, tant che ai 
28 di chel mês no si rivà a cjatà 

la fate pal president, par vie che a 
jerin dòs listis che si contindevin la 
presidence e i puescj in Consei. 


UN FAT CHE AL À FAT SCJAS, 
STANT CHE IN 25 AGNS DI VITE 
DE FONDAZION NO SI VEVE 
MAI VÙT UN CAS DAL GJENAR. 
In plui di cualchidun al à viodùt in 
cheste creture une continuazion de 
lote tra il Friùl di ca e di là de Aghe 
che si sta regjistrant in diferents 
ambients. Tal câs de Fondazion, 
però, i diplomatics si son metûts 

in vore e a son rivàts a tiessi la 
unitàt in dôs setemanis: Morandini 
president, Favaro vice. E vice 

vicjari Flavia Brunetta, espression 


dal Comun di Udin. Chei altris 





GIUSEPPE MORANDINI INTANT CHE AL LEI UN 

components dal consei a son: Piero 
Cappelletti, Maurizio Cini, Barbara 
Camparetti, Sergio Dell'Anna, 
Edgarda Fiorini e Flavio Pressacco. 
Confermàt il colec sindacàl: 

Lucia Pippan (president), Alberto 
Cimolai e Gian Luigi Romanin. 
Sindics suplents: Giovanna Nadali 
e Giorgio Zerio. 


TAL RINOVA I INCARICS ee je 
stade esprimude ae unanimitàt 

la volontàt di continuà lis azions 
scomengadis cu la aministrazion di 
prin», sedi in riferiment ai valòrs, 
«unitàt, operositàt, sobrietàt e rigòr 
moràl», sedi de mission, che e reste 
orientade «ae scolte des buliduris 

e des esigjencis de coletivitàt, par 
sticà la coesion sociàl e il sens 

di partignince a une comunitàt, 
infuartî il procès di svilup teritoriàl 
e fà sù un progjet di benstà sociàl», 


al à dit D'Agostini saludant. Il 


— < ~ 


I numars de 
Fondazion e il 
futûr pal president 


I numars de Fondazion e il futûr 
pal president 

Tal ultin an, la Fondazione Friuli 

e à dât al teritori di riferiment 

— chel des provinciis di Udin e 
Pordenon — 7 milions, dant la poie 
a 451 progjets. Une azion che a 
permetût di movimentà, in gracie 
de compartecipazion dai diferents 
sogjets interessâts, 27,5 milions di 
euros. 

In 25 agns i progjets finanziàts a 
son stàts 18mil, par 157 milions. Di 
ducj chescj bêçs, 10 milions a son 
lâts al volontariàt e 9,350 milions 
tai ultins dîs agns a àn supuartàt 
la didatiche, la ricercje e la 
internazionalizazion de Universitàt. 
«O ai cjatade une grande realtàt, 
in gracie dal badiàl e cualificàt 
lavòr di Lionello D'Agostini cui 
siei colaboradòrs, int preparade e 
motivade, e une istituzion cussiente 
di jessi al servizi dal so teritori, 
pronte a scoltà lis esigjencis e a 
voltàlis in ideis gnovis, a cjapà 

sù lis disfidis che a coventin 

par fâlu cressi», al à dit a La 

Patrie dal Friùl il gnûf president, 
Giuseppe Morandini. «O intint 
duncje di seguità su chest troi, 

par puartà indevant cun impegn 

e condurance ché preziose vore di 
rét e di relazions cu lis istituzions, 
associazions, ents locài e fameis 
metude sù par favorî il svilup dal 
teritori». (A.L.) E 

DAL FRIVL 
Midiant de storie dai cognons furlans, 
si fâs ancje la storie dal nestri Friùl. 
Chest mês us proponìn 5 cognons 
DOC, che a si cjatin dome ca: se a ind 


è fûr vie, dal sigúr a son furlans làts a 
stà vie pe Italie. 


(gjavats fûr di «I cognomi del Friuli» di 
Enos Costantini e Giovanni Fantini ed. La 
Bassa/LithoStampa. O ringraciìn i autòrs 
pe disponbilitàt e pe colaborazion). 


COSTAPERARIA 


Dongje Vernàs, tal comun di Sant 
Pieri dai Sclavons, e je une loca- 
litàt parade dal aiar, une vore juste 
pe coltivazion des pomis, massime 
dai pirugs. I furlans le àn clamade 
Cueste Perarie, deventàt par talian 
Costaperaria, duncje ”cueste di mont 
plene di pirucàrs”. 1642 filius Tomae 
di Costaperaria di Vernaso; 1698 filius 


Caspari Costaperaria de Costaperaria. 


CANTARUTTI 


Plui di une lis ipotesis su la origjin dal 
cognon. Fra chestis il “cantar” che al 
è il pitér, ma ancje “carantanut” che 
al starès par diminutiîf di “carantan”, 
duncje persone di pòc valòr o che 
e ven de Carinzie. Une volte, però, 
Cantarutto al jere un non di perso- 
ne: tal 1294 un oresin clamàt cussì al 
lavorave a Cividat. Al ven dal todesc 
Kuntar, deventàt par furlan Kontar 
cul sufis — ut e il passac di “o” a “g”. 
Cheste, forsit, la strade plui juste par 
capî il non. 

1470 Ant. Cantarut da Cisterna; 1589 
Sig. Gio Batta Cantarutto da Cividale 
fattore dei nobb. Trovamalla. 


PASSON 


Al vàl dî “pascul’ e al jere une vore di 
voghe, ancje in planure, tant di lassà 
toponims tant che Passons, dongje 
Udin. 

Lis formis Passon e Passone si cja- 
tin massime a Udin e a Mortean. 
Passoni a Manzan. 1589, 15 aprile 
don Battista Passone capp. Faedis — 
registrata assoluz. da irregolarità per 
concubinato; 1767 Sebast. Passon, ca- 
meraro Fraterna S. Nicolò d’Olets. 


CODUTTI 


Cun ogni probabilitàt dal stra- 
non codut , diminutîf di “code”, dàt 
— par esempli — al ultin nassùt de 
famee. Avonde comun a Morùs, si 
cjatilu ancje a Martignà, Pasian di 
Pràt, Udin, Tavagnà e Pagnà. 1553 
Giovanni di Plasentino detto Codut 
g. Colao Cumini di Torreano (di 
Martignacco); 1612 Valentino Codut 
da Brazzacco accusato di espressioni 
eretiche. 


ROIATTI 


Di roie, cun sufis di dispresi, duncje 
non o stranon dat a cualchidun che, 
par lavòr, al veve a ce fà cun la roie. 
AI podarès jessi ancje il talian di 
ruat (riul), ma al cambie pòc. 1649 
Sig, Giacomo Rotatto causidico in 


Cividale l 





UN PAS 
INDEVANT 
e un idaûr su 


Sapade/Plodn 


in Patrie 





Su Sapade-Plodn un gnûf picul pas: 
la presidente de Regjon Debora 
Serracchiani, e à cjapât in man cjarte 
e pene scrivint une letare al president 
dal Senât Pietro Grasso par sburtà il 
pronunziament de aule su pe lec pal 
passag dal comun al Friùl. Lu à dit ai 
8 di Mai, lanta cjatàin compagnie dal 
president dal Consei regjonàl Franco 
Iacop il sindic Manuel Piller Hoffer, 
il president dal comitât referendari 
Alessandro Mauro e il vicesindic di 
For Davuatri, Manuele Ferrari, cja- 
pant la ocasion ancje par fà un cua- 
dri dai rapuarts e dai progjets che a 
viodin lis dôs comunitâts impegnadis 
indipendentementri dal passaç defi- 
nitîf di regjon. 


«CUN CHESTE LETARE — e à 
spiegàt la presidente — o domandìn 
che il Senât al meti in calendari il plui 
prest pussibil la discussion sul dissen 
di lee». Une richieste che e je stade 
presentade ancje dai parlamentàrs 
di Forza Italia Anna Maria Bernini, 
Giovanni Piccoli e Sandra Savino: 
«di bande nestre e je la massime di- 
sponibilitàt che liter di aprovazion 
de lec al rivi a conclusion, cheste di- 
scussion no pues jessi plui conside- 
rade margjinàl te agjende de ativitàt 
parlamentàr e par chest o domandìn 
al Partito Democratico che si assumi 
la responsabilitàt di puartà la leg in 
aule». Il probleme «al è prin di dut 
politic — al à confermàt Mauro, puar- 
tevôs dal comitât di Sapade-Plodn 
— e si augurìn che cumò il PD al si 
torni a spindi in prime persone. La 
int dal nestri paîs e à il dirit di vê une 
rispueste dopo nûf agns di agonie e 
limbo». 


LA LEÇ E JE STADE PUARTADE 
IN AULE AI 31 DI MAI, MA IL 
VÔT AL È STÂT RIMANDÂT, par 
vie de assence de reladore, la sena- 
dore Patrizia Bisinella: un altri ri- 
mant, duncje. La euro deputade dal 
Pd Isabella de Monte e à vût dit che 
«dutcâs, vê vût un passaç in Aule al 
è un element impuartant». In prati- 
che, in cheste maniere la leg e je stade 
“inclaudade”in Parlament e duncje si 
varà di lâ indevant cul iter e votàle. 
Sì, ma cun probabilitàt, dopo lis ele- 
zions. E cussì, Sapade-Plodn e varà 
ancjemò di spietà chel che e à di vê 


par dirit. Il 





Par viodi i altris contignùts 
de “La Patrie dal Friùl°”, 


abonaitsi. Dutis lis informazions si cjatin li dal sît 





www.lapatriedalfriul.org 


— === en 


Per vedere gli altri contenuti 
de “La Patrie dal Friùl°”, 
abbonatevi. Tutte le informazioni si trovano sul sito 


www.lapatriedalfriul.org 

le vedis lete dome cualchi volte, 


aboniti o rinove l'abonament 






a un mensîl unic: almancul une volte 





al mês, lei par furlan! 


